hu hu hu hu hu de hu en hu id es en hu hu hu en hu hu hu hu hu en hu hu hu hu hu hu hu hu hu hu hu hu hu hu hu hu hu ca hu hu hu hu hu en hu en en en en en en en en en
Az 1970. évi Tisza-völgyi árvíz vizuális emlékei
A MúzeumDigitár nyílt adatbázisa ismét egy rendkívűl izgalmas publikációval, az 1970. évi Tisza-völgyi árvíz fotóemlékeivel bővült a nemrégiben csatlakozott Duna Múzeum munkatársainak a jóvoltából!
Töltésvédelem Endrődnél (ma Gyomaendrőd része) a Hármas-Körös 70+745 fkm szelvény környékén az 1970. évi Tisza-völgyi árvíz idején.
A Magyar Környezetvédelmi és Vízügyi Múzeum (Duna Múzeum) csapatával 2020-ban kezdtük együttműködésünket. Az intézmény dolgozói a csatlakozás óta számos, a weben eddig elérhetelen tárgyat tettek láthatóvá a digitális térben ezzel is segítve az online látogatók számára ingyenesen hozzáférhető tudásanyag bővítését. (Az intézményről és gyűjtőköréről bővebben: ITT)
Az  1970-es tiszai árvízről készült anyag kb. 600-650 negatívból áll, amelyből jelen pillanatban 552 db már online elérhető.
Anyagszállítás kézi erővel Szeghalom és Vésztő között a foki Sebes-Körös hídnál az 1970. évi Tisza-völgyi árvíz idején.
Adatok a Tisza-völgyi árvízről
védett szakasz max. hossza (egyidejűleg): 2425 km
95 ezer lakost kellett kitelepíteni 69 településről
legnagyobb védekező létszám: 43 ezer fő
A fotóanyag település szintű térbeli eloszlása a MúzeumDigitár-ban.
A publikációban fellelhető képeket Hámor Szabolcs fotográfus készítette, aki akkoriban az Országos Vízügyi Hivatal ernyője alatt működő Vízügyi Dokumentációs és Tájékoztató Iroda (VÍZDOK) fotósaként dokumentálta az árvízi eseményeket.
A múzeum munkatársaitól megtudtuk, hogy Hámor Szabolcs Hasselblad 500 C típusú fényképezőgéppel és Distagon 40 mm F4 objektívvel fotózott, amely készülékek megtalálhatóak a múzeum gyűjteményében.
HASSELBLAD 500 C        (Forrás:Wikipedia)
Distagon 40 mm F4 (Forrás:Uniquephoto.com)
Külön érdekesség – amelyet szintén a kollégáktól tudunk -, hogy a korszakban Hámor Szabolcs készített először légifelvételeket a vízügy számára és az anyagban fellelhető légifotók a Vízügyi Légi Szolgálat Let L-200 Morova-D típusú repülőgépéről készültek.
A makói buzgárcsoport a Maros töltésének mentett oldalán ellennyomó medencével, kőterheléssel az 1970. évi Tisza-völgyi árvíz idején. Légi felvétel.
A Magyar Környezetvédelmi és Vízügyi Múzeum intézmény és gyűjteménytörténetében is fontos szerepet kap az anyag, ugyanis a Vízügyi Múzeumot 1973-ban a Vízügyi Dokumentációs és Tájékoztató Iroda részeként hozták létre, tehát az 1970-es tiszai árvízről készült fotódokumentáció a múzeumi archívum alapját képzi.
Gyűjtemény megtekintése a MúzeumDigitárban
A publikációhoz innen is gratulálunk a Duna Múzeum munkatársainak, a látogatóknak és kutatóknak pedig hasznos időtöltést kívánunk az anyag böngészése és tanulmányoza során!
Akinek felkeltette az érdeklődését az ember és környezete, társadalom és katasztrófa kérdésköre és mélyebben érdeklődik a téma iránt, ajánljuk figyelmébe dr. Bodovics Éva (MNL-BAZML), Benda Gyula-díjat nyert (2021) disszertációját: Az 1878. évi augusztusi miskolci árvíz társadalom- és gazdaságtörténeti vonatkozásai (klikk a megnyitáshoz)
https://muzeumdigitar.hu/wp-content/uploads/2021/09/arviz_blog_highlight.jpg 570 1265 adam http://muzeumdigitar.hu/wp-content/uploads/2019/07/Asset-3-300x182.png adam2021-09-01 13:13:552021-09-02 12:36:01Az 1970. évi Tisza-völgyi árvíz vizuális emlékei
+36 30 228 6616
1222 Budapest, Tóth József utca 48.
© Copyright - MúzeumDigitár | Weboldal készítés: Webergoline
Weboldalunk működtetése során a felhasználói élmény növeléséhez illetve a jobb kiszolgálás érdekében oldalunk “cookie”-kat használ. Részletek Értem
Privacy & Cookies Policy
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are as essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.